Након венчања, Авдо и Олга живели су у Сарајеву, све до почетка Другог светског рата у Југославији. Њен родитељи су након Априлског рата 1941, заједно са осталим члановима Владе генерала Симовића, напустили Југославију. Пошто су ишли преко Пала и Сарајева, позвали су Олгу да крене с њима, али је она то одбила. Након напада Немачке на Совјетски Савез, почетком јула 1941, заједно са супругом, прешла је у Мостар, где је он у својству члана Покрајинског комитета КПЈ за Босну и Херцеговину радио на организовању оружаног устанка у Херцеговини. Након његовог напуштања Мостара, Олга се крила у кући његових родитеља, рођака и пријатеља. У јесен 1941, поново се заједно са супругом, вратила у Сарајево и тада је од стране делегата ЦК КПЈ Светозара Вукмановића Темпа примљена је у чланство Комунистичке партије Југославије (КПЈ).